ચૂંટણી પહેલા શનિવારે સાંજે ગુજરાતના રાજકારણમાં અનેક ટ્વીસ્ટ એન્ડ ટર્ન જોવા મળ્યા હતા. હાર્દિક પટેલ, જીજ્ઞેશ મેવાણી અને અલ્પેશ ઠાકોરને કોંગ્રેસમાં જોડાવા બદલ અધિકૃત આમંત્રણ પાઠવવામાં આવ્યું હતું. હાર્દિક પટેલે આ આમંત્રણનો અસ્વીકાર કર્યો હતો, અલ્પેશ ઠાકોરે 23 ઓક્ટોબરના રોજ કોંગ્રેસમાં જોડાવાની જાહેરાત કરી હતી. તો બીજી બાજુ પાસના બે મોટા નેતા વરુણ પટેલ અને રેશ્મા પટેલ ભાજપમાં જોડાયા હતા. આ ખબરના મોટા પડઘા રાજ્યમાં સંભળાવા લાગ્યા છે.